Model-View-ViewModel (MVVM) Explained - CodeProject 10,249,463 members (65,284 online) Sign in
My vote of 5Habib201020-Jul-11 8:40 Last Visit: 31-Dec-99 18:00 Last Update: 6-Dec-13 4:14Refresh1 Swys: Bokke kom 1ste in WB-jaar | Netwerk24
Deur Christo Buchner 18 Januarie 2019 18:13
Swys de Bruin, afrigter van die Leeus en aanvalskonsultant van die Springbokke. Foto: Gallo Images
Swys de Bruin, die Leeus se hoofafrigter wat die Springbok-afrigter, Rassie Erasmus, verlede jaar bygestaan het as sy aanvalskonsultant, het Vrydag in die Johannesburg-stadion gesê daar moet nie ’n vals beeld van veiligheid geskep word net omdat die Bokke verlede jaar goeie rekenskap van hulself teen die Nieu-Seelanders gegee het nie.
“Ons het wel goed gedoen teen hulle, maar die All Blacks is steeds die voorste span ter wêreld en ek glo ook van hul spanne sal die gunstelinge wees in die Superrugby-reeks,” sê De Bruin.
Erasmus het Donderdag besoek afgelê by die span van die Goudstad en sy planne vir die jaar aan hulle uitgestippel.
“Hy het vir ons gesê hoe hy wil hê die spelers moet rus sodat hulle behoorlik slaggereed kan wees vir die Wêreldbeker. In ’n Wêreldbeker-jaar soos hierdie kom die Springbokke eerste,” het De Bruin gesê.
In ’n Wêreldbeker-jaar soos hierdie kom die Springbokke eerste.
Volgens De Bruin is dit egter ook vir hulle by die Leeus belangrik dat hulle ’n goeie kans gegun word om hul beste in die Superreeks te lewer.
“Ons sal moet slim boks en toesien dat ons Springbokke goed afgewissel word en nie oorspeel word nie, sodat hulle genoeg rus- en herstelkans tydens die Superreeks kry. Daar is ’n fyn balans wat gehandhaaf moet word, maar ons is oorgehaal om dinge korrek te doen,” sê hy.
Frans van Wyk, veelsydige stut van die Bulle, gaan sy loopbaan by die Leeus voortsit. Foto: Gallo Images
“Ek is realisties oor die situasie waarin ons is en besef daar moet aan die groter prentjie gedink word.”
Die Leeus se breier het ook bevestig dat die Bulle-stut, Frans van Wyk, ’n eertydse leerling aan die Hoërskool Monument in Krugersdorp, hom by die Leeus aangesluit het.
“Frans is ’n vaskopstut wat ook aan die loskopkant kan sak. Hy kom hier uit ons wêreld en ken van die spelers wat hier is aangesien hulle saam by Monnas gespeel het.
"Hy sal sommer maklik inskakel en ons stut-geledere help versterk,” vertel De Bruin.
Meer oor: Rassie Erasmus | Swys De Bruin | Johannesburg | Leeus | Springbokke | Superrugby | Wereldbeker | Afrigter | Rugby